open-index/open-wikipedia-markdown huggingface dataset:
Torre Lúgano

La **Torre Lúgano** ye un edificiu residencial de 43 plantes y 158 metros d'altor. Asitiáu a 600 metros de la Playa de Llevante de Benidorm, encontrámosla nuna zona bastante elevada con respeuto a la playa, a unos 60 metros,y esto xunío al so altor, el resultáu ye una vista sobre tolos edificios de Benidorm, a pesar de nun ser el más altu. Tien 204 viviendes.

## Referencies

## Enllaces esternos
*La Torre Lúgano na web skyscraperpage.com 
*Urbanity.es - Llistau de semeyes de rascacielos de Benidorm
Círculu polar antárticu

El **Círculu polar antárticu** ye unu de los cinco paralelos principales que señalen los mapas de la Tierra. Ye'l paralelu de llatitú 66° 33' 38" al sur de l'ecuador. En tou puntu al sur del círculu polar antárticu hai polo menos un día del añu nel que'l Sol ta sobre l'horizonte durante 24 hores siguíes. Del mesmu mou, hai polo menos un día nel que'l Sol permanez baxo'l horizonte durante 24 hores siguíes. Esto (y les estaciones del añu) ye posible gracies a que l'exe de rotación de la Tierra alcuéntrase inclinau 23° 26' 22" respeuto al planu de l'órbita terrestre alredor del Sol.

## Ver tamién
* Círculu polar árticu
* Ecuador

## Referencies

## Enllaces esternos
Torre Picasso

La **Torre Picasso** ye un rascacielos asitiau en Madrid, España, na Plaza de Pablo Ruiz Picasso, dientro del complexu empresarial y comercial AZCA, ubicau xunto al Paseu de la Castellana nel coral financieru de la capital española.Con sos 47 plantes y 157 metros d'altura, foi'l rascacielos más altu de Madrid y d'España. Foi fecha pol arquiteutu d'Estaos Xuníos d'orixe xaponés Minoru Yamasaki (quien tamién proyeutó'l desaparecíu World Trade Center de Nueva York).

## Referencies

## Enllaces esternos
* Sitiu oficial de la Torre Picasso 
* Urbanity.es - Torre Picasso 
* Torre Picasso , descripción y semeyes.
Hotel Arts

L**'Hotel Arts** ye un edificiu emblemáticu de Barcelona, en Cataluña. Construyóse ente 1991 y 1992 a la entrada del puertu olímpicu que se construyó en Barcelona con motivu de los Xuegos Olímpicos de 1992. Preside esta zona xunto cola vecina Torre Mapfre, que tien la mesma altura. Tien de 44 plantes y 154 metros d'altura.

Ye una torre de vidru de colores verdes y grises, rodiada d'una estructura de fierru de color blancu, que foi diseñada pol arquiteutu Bruce Graham, propiedá de Deutsche Bank y sede de un lluxosu hotel de cinco estrelles de la cadena Ritz-Carlton, qu'abrió sos puertes en 1994. Tien tamién 30 apartamentos de luxu.

## Referencies

## Enllaces esternos
*Información gráfica y téunica de l'Hotel Arts en Factoría Urbana
Torre Mapfre

La **Torre Mapfre**, allugada en Barcelona, ye unu de los rascacielos más altos d'España y el primeru en Cataluña, xunto cola so torre xemela del Hotel Arts.

## Situación
La torre Mapfre alcuéntrase xunto a la playa y el puertu olímpicu de Barcelona, en primer llinia de mar, nel distritu de Sant Martí. Les torres formen parte de la La Villa Olímpica del Poblenou, construyida con motivu de los Xuegos Olímpicos de Barcelona 1992.

## Referencies

## Enllaces esternos

*Información gráfica y téunica de la Torre Mapfre en Factoría Urbana
Torre Espacio

La **Torre Espacio** ye'l cuartu rascacielos más altu d'España y unu de los más altos d'Europa.

Tien una altura de 224 metros y 57 plantes sobre'l nivel del suelu. La fachada ta cubierta esclusivamente de vidru, les plantes, que tienen forma cuadrada na base, camuden a midida qu'aumenta l'altura hasta algamar una forma ojival, formando una curva que matemáticamente representa la función cosenu.

L'edificiu allugase na fastera ente los distritos madrileños de Chamartín y Fuencarral-El Pardo, nel futuru complexu de rascacielos Cuatro Torres Business Area (CTBA), al final del Paseu de la Castellana, nel que tará tamién la Torre Caxa Madrid, la más alta d'España.

## Curiosidaes
La curva carauterística que presenta esta torre alcuéntrase definida pola función y = cos (x)

## Referencies

## Enllaces esternos
* Situ web oficial 
* Urbanity: Torre Espacio
Torre PwC

La **Torre PwC** ye'l tercer rascacielos más altu de Madrid y d'España. Tien una altura de 236 metros, 52 plantes y so construcción entamó en 2004 y finó en 2008.

L'edificiu alcuéntrase nel barriu madrileñu de Fuencarral-El Pardo, nel complexu de rascacielos Cuatro Torres Business Area, onde ta tamién la Torre Cepsa, la más alta d'España. Los arquiteutos del proyeutu son Carlos Rubio Carvajal y Enrique Álvarez-Sala Walter.

## Referencies

## Enllaces esternos
Neguri Gane

**Neguri Gane** ye un rascacielos de la ciudá de Benidorm, na provincia d'Alacant, España. Mide 145 metros d'altura, foi construyíu nel añu 2002 y ocupa la quinta posición nos más altos del país construyíos, y la decimocuarta incluyendo los que tan en construcción. Na so ciudá ocupa la segunda posición, y pa l'añu 2010 ocupará la cuarta. Tien 40 plantes, y ye l'edificiu de viviendes más altu de toa España, ya que ta compuestu únicamente por éstes. El nome **Neguri Gane** ("Altu de la Ciudá d'Inviernu", n'euskera) fai referencia al barriu de Neguri del municipiu vizcaínu de Getxo.

## Referencies

## Enllaces esternos
Partíu Comunista Español

El **Partíu Comunista Español** foi un partíu políticu español fundau el 15 d'abril de 1920 polos integrantes de la Federación de Xuventues Socialistes.

L'órganu oficial del Partíu Comunista Español foi *El Comunista*, continuador de l'antiguu diariu *Renovación* (órganu oficial de la Federación de Xuventues Comunistes).

## Referencies

## Enllaces esternos
Lima

**Lima** ye la ciudá capital de Perú, asina como la so ciudá más grande y poblada. Asitiada na costa central de Perú, a orilles de l'Océanu Pacíficu, onde forma un área urbana continua conocida como Lima Metropolitana, la cual estiéndese sobre los valles de los ríos Chillón, Rímac y Lurín, dientro de les provincies de Lima, la so sede, y del Callao.

Foi fundada pol conquistador español Francisco Pizarro'l 18 de xineru de 1535, como la **«Ciudá de los Reis»**. Foi la capital del Virreinatu de Perú durante'l réxime español y dempués de la independencia pasó a ser la capital de la República de Perú.

Según el censu de 2007, Lima Metropolitana tien alredor de 8,5 millones d'habitantes – siendo más de 7,6 millones residentes na Provincia de Lima –, esto ye'l 30% de la población peruana.

## Referencies

## Enllaces esternos

* Páxina del área Metropolitana de Lima 
* Semeya satelital de la ciudá de Lima
* Versión del diariu español ABC sobre Lima y so centru histórico
* Biblioteca Municipal de Lima
Torre de Madrid

La **Torre de Madrid** ye un rascacielos de Madrid (España). Mide 142 metros d'altura y foi construyía ente los años 1954 y 1960.
Foi proyectada polos hermanos Julián y José María Otamendi Machimbarrena comu encargu de la Compañía Inmobiliaria Metropolitana, pa quien ya habíen construyío l'Edificiu España. 

## Descripción
Debío a so céntricu emplazamientu (xunto al final de la Gran Vía), la Torre de Madrid foi un edificiu emblemáticu de la ciudá. Xunto col Edificiu España, de 117 metros, tamién asitiau na Plaza d'España, formen un interesante conxuntu arquiteutónicu. Los dos tienen proteición por parte de l'Ayuntamientu de la capital.
Tien tanto viviendes comu oficines. 

## Referencies

## Enllaces esternos
*Semeyes dende l'azotea
Torre Europa

La **Torre Europa** ye un rascacielos de la ciudá española de Madrid.
Mide 121 metros d'altura y ocupa'l llugar nᵘ 7 de los rascacielos más altos de la capital española. L'edificiu alberga oficines de diferentes empreses. Tien 30 plantes y alcuéntrase nel complexu empresarial d'AZCA, na esquina de l'Avenida del Xeneral Perón col Paseu de la Castellana (nᵘ 95).

Durante los fines de selmana, conviértese nuna zona destacable d'ociu y vida nocturna, debío a los numerosos pubs y qu'abren sos puertes nos niveles del subsuelu.

Construyóse en 1985, el so arquiteutu ye Miguel Oriol e Ybarra.

## Referencies

## Enllaces esternos
*Semeyes de Torre Europa
*Torre Europa , descripción y semeyes
Torres de Santa Cruz

Les **Torres de Santa Cruz** (Santa Cruz de Tenerife, Canaries, España) son un complexu residencial formáu por dos torres xemeles de 41.753 m². Diseñades pol arquiteutu tinerfeñu Julián Valladares foron construyíes ente 2004-2006. Algamen los 120 metros d'altura, ensin contar col pararrayos, convirtiéndose nel rascacielos más altu de Canaries y nel edificiu residencial más altu d'España. La Torre I finose en 2004 y la Torre II en 2006.

## Ubicación
Las torres alcuentrense allugaes n'actual zona d'espansión (Cabo-Llanos) de la capital insular cerca d'otros edificios como'l Centru Internacional de Feries y Congresos de Tenerife, l'Auditoriu de Tenerife, El Palmétum o el Parque Marítimu César Manrique. Tienen accesu direutu a les autopistes TF-1 con direición sur y TF-5 con direición norte.

## L'edificiu
El complexu tien 5 plantes soterrañes destinaes a aparcamientu. Sobre la superficie cuenta cola planta baxa que se destina a usu comercial, la primer planta reservada a oficines y, el restu de l'edificiu lu formen 32 plantes con 272 viviendes, de 1 a 5 dormitorios y dúplex de 4 a 6 dormitorios d'usu esclusivu residencial. La Torre I, fue construyía pola empresa Ferrovial, mientres que la Torre II foi construyía pola empresa Candesa.

## Referencies
Habitat Sky

L'Hotel **Habitat Sky** ye un rascacielos de 31 plantes na ciudá española de Barcelona construyíu a finales de 2007.

L'arquiteutu francés, Dominique Perrault, foi l'arquiteutu d'un nuevu edificiu emblemáticu pa la ciudá de Barcelona, asitiáu na confluencia de l'Avenida Diagonal con Cai de Pere IV, nel barriu de Poblenou.

Trátase d'un edificiu de 115 metros d'altura, que s'alcuentra formáu por un hotel de 5 estrelles de la cadena Habitat. L'edificiu va xuníu de otros de menor altura destinaos a viviendes y oficines.

Esti Hotel con 120 metros convirtióse nel segundu hotel más altu de Barcelona, dempués de l'Hotel Arts (154 m).

## Referencies

## Enllaces esternos
Torre Costa Rica

La **Torre Costa Rica** o **Torre Hercón**, ye un rascacielos allugáu en La Coruña, España. Con sos 119 metros d'altor, ye l'edificiu más altu de Galicia, y el decimoctavu d'España.

Construyida ente 1973 y 1975 (el 31 d'ochobre de 1974 so construcción algamó la cota máxima), foi diseñada pol arquiteutu coruñés José Antonio Franco Taboada, y quitó-y el puestu d'edificiu más altu de Galicia a la coruñesa Torre Galicia, de 80 metros d'altor. 

Destinada a un usu mistu (tantu d'oficines comu de viviendes), ta situada na cai Costa Rica, nel centru de La Coruña. 

## Datos
* Altura: 119 metros
* Estructura: formigón
* Plantes: 31 + 2 sótanos
* Ascensores: 4

## Referencies

## Enllaces esternos
Edificiu España

L' **Edificiu España** ye unu de los rascacielos más representativos de Madrid (España). Con sos 25 plantes y 117 metros d'altura, ye l'octavu edificiu más altu de la capital española. L'edificiu albergaba hasta 2006 l'hotel Crowne Plaza, un centru comercial, apartamentos, viviendes y oficines. N'actualidá alcuéntrase vacíu y en reforma, y nel van construyise viviendes de luxu. Allugáu na Plaza d'España, al final de la Gran Vía, forma xunto col rascacielos vecín Torre Madrid, unu de los conxuntos arquiteutónicos más importantes de la ciudá.

L'edificiu, foi construyíu en 1953 n'estilu neobarrocu, y ye obra de los arquiteutos Joaquín y Julián Otamendi. Presenta una silueta escalonada en cuatro altures y tien de importante proteición por parte de l'ayuntamientu de la capital.

## Referencies

## Enllaces esternos
Francisco Pizarro

**Francisco Pizarro González**  foi l'esplorador y conquistador español de Perú, gobernador de Nueva Castiella (actual territoriu peruanu) con sede de gobiernu en La Ciudá De Los Reis (Lima). Ye recordáu por haber llograo imponese sobre l'imperiu Inca cola aida de dalgunos caciques llocales, conquistando'l nomau estáu imperial y el so centru de gobiernu allugábase nel güei Perú, y afitando una dependencia española sobre él. Si bien tuvo el títulu de *marqués*, foi "*marqués ensin marquesau*; sos descendientes tuvieron el títulu de *marqueses de la Conquista*.Ensin embargu, ye posible que-y fuera concedíu el títulu de marqués de los Atavillos, siendo esti'l títulu usáu pol cronista don Francisco López de Gomara na so *Historia general de las Indias*, capítulu CXXXII. Pa los sos siguidores indíxenes yera conocíu como *Apu* (xefe, señor, xeneral) o *Machu Capitán* (Vieyu Capitán).

## Referencies

## Enllaces esternos
* Francisco Pizarro nos Coloquios Históricos d'Estremadura
* Francisco Pizarro y la Fundación de Lima
* Mapa de Perú cola ruta de Pizarro
Torre Glòries

La **torre Glòries** ye un rascacielos de Barcelona (España), asitiau ente l'avenida Diagonal y la cai Badajoz, xunto a la plaza de Les Glòries, que marca la puerta d'entrada al nuevu distritu teunolóxicu de Barcelona, el 22@. Tien 145 metros d'altu y 34 plantes (más cuatro plantes soterráñes), convirtiéndose, nel momentu de so apertura (xunu de 2005) nel tercer edificiu más altu de la capital catalana, dempués de l'Hotel Arts y de la Torre Mapfre. La torre tien en total 50.693 metros cuadraos de superficie, de los que 30.000 son d'oficines, 3.210 d'instalaciones téuniques, 8.132 de servicios, incluyendo un auditoriu, y 9.132 d'aparcamientu. 

Foi inaugurau oficialmente polos reis d'España el 16 de setiembre de 2005 y tuvo un coste de 130 millones d'euros.

L'edificiu ye propiedá del grupu inversor **Azurelau** que lu mercó a metá del 2007 tres pagar una cantidá que nun se fizo pública a so anterior propietariu: Inmobiliaria Layetana. 

El principal inquilinu de la torre fue'l grupu multinacional español Agbar, que tien na mesma so sede central. 

## Referencies

## Enllaces esternos
* [Páxina oficial de la Torre Agbar
* http://www.factoriaurbana.com/ciudades/edificios.php?id=3&ciudadd=Barcelona Información téunica y multimedia de la Torre Agbar Factoría Urbana
Hoteles Hilton

**Hoteles Hilton** ye una compañía internacional d'hoteles fundada por Conrad Hilton nel añu 1919 en Cisco, Texas (Estaos Xuníos).

*Hilton Hotels América* convirtióse na primera cadena hotelera en 1943. La empresa pon fuercia na comercialización de viaxes de negocios, pero ye propietaria y operadora d'una serie de complexos turísticos y d'ociu orientaes a hoteles tamién. 

N'abril de 2007, la cadena tuvo 229 hoteles en tou el mundu y tien varies asociaciones con compañíes aérees y empreses d'arrendu d'automóviles.

## Referencies

## Enllaces esternos
*Hilton Family of Hotels web site (n'inglés)
*European list of Hilton's hotels  (n'inglés)
Torres de Colón

Les **Torres de Colón** son dos rascacielos xemelos allugaos na Plaza de Colón de Madrid (España). Son los docenos edificios más altos de la capital española colos sos 116 metros d'altitú y les sos 23 plantes. Foron construyíes en 1976 pol arquiteutu madrileñu Antonio Lamela. Foron la sede central de la empresa Rumasa, y nesti periodu'l so nome foi cambiáu pol de *Torres Xerez*, n'honor a la ciudá orixinaria de la empresa.

## Referencies

## Enllaces esternos
* Artículu sobre la construcción del edificiu con notes d'Antonio Lamela
Edificiu Kronos

L**'edificiu Kronos** ye un edificiu residencial de Benidorm (Alicante), algama una altura de 145 metros, y cuenta con 41 plantes, zones comunes con dos piscines, spa, ximnasiu y zones verdes.

Asitiáu na zona de la playa de Llevante, supera n'altura a tolos edificios d'esta zona.

## Referencies

## Enllaces esternos
*edificiokronos.es - Páxina oficial de l'Edificiu Kronos de Benidorm 
*Urbanity.es - Llistau de semeyes de rascacielos de Benidorm
Dani Mateo

**Daniel Mateo Patau**  ye un cómicu, actor y presentador de radio y televisión español. Los últimos programes nos que trabayó foron *[[Sé lo que hicisteis...]]* y *[[Periodistas FC|Periodistas Fútbol Club]]*, de La Sexta. Anguaño ye collaborador nel programa El Intermedio (La Sexta) y presentador de "" de Los 40 Principales.

## Referencies

## Enllaces esternos
Andreu Buenafuente

**Andreu Buenafuente Moreno**  ye un humorista, presentador y productor catalán, fundador de la productora audiovisual El Terrat, que ye una de les accionistes de la cadena la Sexta, y dende onde Buenafuente produxo y fizo un bon númberu de formatos televisivos. Presentó'l programa d'humor *[[Late Motiv]]* en La Sexta.

## Biografía
Nació en Reus, fíu de Joan Buenafuente y Teresa Moreno. So padre yera natural de Reus y fíu d'almerienses de la zona de Zurgena. Representante de profesión, foi xugador del Club de Futbol Reus Deportiu y actor aficionáu So madre, Teresa Moreno, nació en Lorca, magar que la so familia yera almeriense, y trabayó nuna industria testil. 

Dambos collaboraron esporádicamente en programes televisivos del so fíu. 

### Radio
Empezó na seición deportiva de **Radio Popular Reus** (COPE) a los 17 años (1982) y siete años más tarde presentó'l programa El terrat (SER Catalunya), col que llogró'l Premiu Ondas al Meyor programa de Radio Llocal en 1997. Col fin de fichar a los sos propios collaboradores, fundó El Terrat, una empresa dedicada a la producción televisiva, radiofónica, publicitaria y cibernauta». Mientres el branu de 2002 presentó *La isla de los mosquitos* (Cadena SER), un programa onde s'entemecíen frases atélites con música. Once años dempués, el domingu 30 de xunu de 2013, tornó a la Cadena SER col so amigu y compañeru Berto Romero col programa Nadie sabe nada onde ganaría otru premiu "Ondas" nel añu 2019.

## Enllaces esternos
* Páxina web de Andreu Buenafuente
* Andreuwings - Los dibuxos, pintures y semeyes d'Andreu Buenafuente

## Referencies
Berta Collado

**Berta Collado Rivera**  ye una presentadora de televisión, actriz, modelu  y periodista española. Por motivos llaborales de sos pas medró en Navalmoral de la Mata (Cáceres).

## Televisión
* *[[Do U Play]]* (Onda 6)
* *[[Insert Coin]]* (AXN y Sony TV)
* *[[Maracaná 06]]* (Cuatro)
* *[[Al salir de clase]]* (Telecinco)
* *[[U.V.E]]* (Cuatro)
* *Como te lo cuento....* (Localia TV)
* *El ojo público* (La 1 de TVE)
* *[[Esta tarde con esta gente]]* (Cuatro)
* *[[Sé lo que hicisteis...]]* (La Sexta)

## Referencies

## Enllaces esternos
Pilar Rubio

**Pilar Rubio Fernández**  ye una reportera y presentadora española, amás d'esporádica actriz y modelu. Pilar ye más conocida pol so llabor de reportera nel programa humorísticu *[[Sé lo que hicisteis...]]* na cadena de televisión La Sexta. Amás la revista FHM nomóla per votaciones como la muyer más sexy del mundu en 2008 y 2009. Anguaño trabaya pa Telecinco.

## Televisión
**[[Lo que necesitas es amor]]*, Antena 3 (1998-1999).
**[[El precio justo]]*, TVE (1999-2001).
**Esto es vida*, TVE.
**[[La azotea de Wyoming]]*, TVE (2005).
**Six pack*, Cuatro (2005).
**[[Sé lo que hicisteis...]]* (reportera), La Sexta (2006-2010).
**La ventana indiscreta* (presentadora), laSexta (branu 2007, 2008 y 2009).
**Adivina quién es quién* (presentadora), Canal Sur 2 (2009-).

### Otres apaiciones en televisión
**[[El Intermedio]]*, laSexta.
**[[Sabías a lo que venías]]*, laSexta.
**[[Que más quisiera yo]]*, laSexta.

## Referencies

## Enllaces esternos
*Pilar Rubio nel periódicu El Mundo 
*Entrevista a Pilar Rubio nel periódicu 20 minutos 
*Pilar Rubio en Rockandrollarmy
Jennifer Serrano

**Jennifer Serrano** (1984, Mieres), más conocida como **Jenny**, ye una cantante asturiana.

Ñació en Mieres del Camín y formóse como estudiante de música en Helen Rowson, en Barcelona. Enantes d'entamar la so carrera musical, Jenny foi camarera. Jenny participó nel Festival de la Canción d'Eurovisión 2006 como representante d'Andorra, cantando "Sense Tu", escrita por Rafael Artesero. La canción compitió nes semifinales de mayu. De les 23 en competición, Jenny quedó con namás 8 puntos, toos d'España, ensin clasificase pa la final.

L'asturiana namás que llevaba un añu n'Andorra y tuvo que deprender catalán pa interpretar en Grecia “Sense tu”.

## Referencies
Sense Tu

**Sense Tu** (*Ensin Ti* n'asturianu) foi la canción andorrana nel Festival de la Canción d'Eurovisión 2006. Interpretada en catalán pola asturiana Jenny, la canción tuvo que calificar dende la semifinal por mor de qu'Andorra nun quedó nel Top 10 del Festival anterior.

La canción foi interpretada na posición 4 de la nueche (depués d'Anžej Dežan d'Eslovenia con "Mr. Nobody" y enantes de Polina Smolova de Bielorrusia con "Múm"). Al pieslle de la votación, la canción recibiera namás 8 puntos (de la vecina España) y finó en 23º - últimu - llugar, poro Andorra tendría que calificar dende la semifinal na so siguiente aparición nel Festival.

La canción ye una balada dramática, cola cantante describiéndose como "a lo cabero del camín" ensin el so amor. De fechu canta que nun tien razón pa vivir ensin él.

La interpretación foi dalgo criticada por fanáticos y comentaristes, yá que Jenny taba arrodiada per un númberu de baillarines usando llencería blanca y Jenny con daqué que paecía un vistíu prietu de nueche.

El cantar foi interpretada tamién por Anabel Conde, quien yá participó nel festival por España nel añu 1995.

## Referencies

## Enllaces esternos
Gapón

**Georgi Apolónovich Gapón** (; ) foi un sacerdote ortodoxu rusu y un líder popular de la clas obrera enantes de la Revolución Rusa de 1905.

Gapón yera fíu d'un granxeru ricu de la rexón de Poltava. Foi educáu nun seminariu. Casó en 1896 y tres la muerte de la so esposa en 1898, treslladaríase a San Petersburgu y graduaríase ellí na academia de teoloxía, en 1903.

## Referencies

## Enllaces esternos
San Petersburgu

**San Petersburgu** (en Rusu: Санкт-Петербург, AFI: [sankt pʲɪtʲɪrˈburk], *Sankt Peterburg*) ye la segunda ciudá n'importancia de Rusia, con  y un área metropolitana de más de 5,85 millones. Alcuéntrase asitiada na Rexón de Leningráu, nome que compartía cola ciudá mientres la época soviética (1924–1991). Los otros nomes de la ciudá foron **Petrográu** (Петрогра́д, 1914–1924) y **Leningráu** (Ленингра́д, 1924–1991).

Foi fundada pol zar Pedru el Grande el 16 de mayu de 1703 cola intención de convertila na "ventana de Rusia facia'l mundu occidental". A partir d'entoncies convirtióse en capital de l'imperiu rusu mientres más de doscientos años hasta que tres la revolución rusa la capital del país regresó a Moscú.

N'actualidá San Petersburgu ye la segunda ciudá más grande de la Federación Rusa y una de les ciudaes más grandes d'Europa. El centru de la ciudá ye considerau pola Unesco, Patrimoniu de la Humanidá. San Petersburgu ye amás sede de la corte constitucional de Rusia.

## Referencies

## Enllaces esternos
Sara Carbonero

**Sara Carbonero Arévalo**  ye una periodista deportiva española. Diose a conocer en La Sexta, pero n'abril de 2009 fízose públicu'l so fichaxe por Telecinco.

## Referencies

## Enllaces esternos
Emilio Aragón

**Emilio Tomás Aragón Álvarez** , popularmente conocíu como **Emilio Aragón**, ye un actor, humorista, músicu, direutor de cine, compositor, ex-payasu y empresariu audiovisual español. Foi'l presidente honoríficu de la cadena de televisión La Sexta cuando esta foi creada en 2005.

## Series de televisión
* *[[El Gran Circo de TVE]]* (1977-1981): Actor (como *Milikito*).
* *[[Ni en vivo ni en direuto]]* (1983-1984): Presentador y actor nos sketchs d'esta serie d'humor.
* *[[Médico de familia (serie de televisión)|Médico de familia]]* (1995-1999): Actor (como *Dr. Nacho Martín*).
* *[[Javier ya no vive solo]]* (2002-2003): Actor (como *Javier*), productor executivu.
* *[[Casi perfectos]]* (2004-2005): Actor (como Andrés), productor executivu.

## Referencies

## Enllaces esternos
Shoichi Yokoi

**Shōichi Yokoi**, (横井 庄一 Yokoi Shōichi, Saori, 31 de marzu de 1915 – 22 de setiembre de 1997), foi un sarxentu del exércitu del Imperiu xaponés presente na batalla de Guam de 1944, durante la Segunda Guerra Mundial. Tres finalizar la batalla cola derrota xaponesa, dellos soldaos xaponeses entraron na xungla y al inorar la derrota xaponesa siguieron faciendo una guerra de guerrilles. Unu d'ellos rindióse y dos d'ellos foron abatíos pola policía filipina. L'últimu, el sarxentu Shōichi Yokoi, siguio escondíu hasta ser alcontráu por un estudiante xaponés en 1972. Viviera nuna cueva a lo llargo de 28 años.

## Referencies

## Enllaces esternos
Guam

El territoriu de **Guam** (*Guåhån* en chamorru) ye una islla nel Pacíficu occidental, que pertenez a Estaos Xuníos como territoriu non axuntáu. Ye unu de los 16 territorios non autónomos baxo supervisión del Comité de Descolonización de les Naciones Xuníes, col fin d'eliminar el colonialismu. Guam foi territoriu español, gobernáu comu parte de la Capitanía Xeneral de les Filipines dende'l sieglu XVI hasta 1898. Ye la más grande y meridional de les Islles Marianes. La capital ye Hagåtña.

## Ver tamién
*Islla Cocos

## Referencies

## Enllaces esternos
Plaza Cataluña (Sant Boi de Llobregat)

La **Plaza Cataluña** ye'l centru de la zona más comercial de Sant Boi de Llobregat municipiu de la provincia de Barcelona (España).

Esta plaza ye muy conocía, ya que ca 11 de setiembre celebrase la Diada de Cataluña equí (y esi día Sant Boi conviértese nun centru informativu muy importante).

Rafael Casanova, el líder antiborbónicu del sieglu XVIII ta enterrau na ilesia de Sant Baldiri.

## Referencies

## Enllaces esternos
Celio

**Celio** ye una cadena de tiendes de ropa, d'orixe francés, fundada por Maurice Grosman en 1985, y desarrollada por sos dos fíos Marc Grosman (direutor d'Altadis, Calvin Klein, Bata) y Laurent Grosman.

## Referencies

## Enllaces esternos
Hugo Boss AG

**Hugo Boss** ye una casa diseñadora de ropa de home, fundada en Metzingen, cerca de Stuttgart, Alemaña pol alemán Hugo Ferdinand Boss. 

## Historia
En 1993 Hugo Boss creó Baldessarini comu so marca de luxu d'altu nivel pa home, n'actualidá tamién tien dos fragancies baxo esta marca.
La empresa tamién decidió esperimentar cola ropa femenina, y en 2000, presentó la primera coleición de *Boss Woman* nel Palazzo del Senato de Milán.

A principios de 2002, Boss treslladó so división pa muyeres de Milán a Metzingen.

Los mayores mercaos de la marca son Estaos Xuníos, Alemaña, Reinu Xuníu y Francia y n'actualidá (2004) ye controlada pol grupu italianu Marzotto SpA.

Nel tercer trimestre de 1933, Hugo Boss diseñó los uniformes de l'exércitu nazi Schutzstaffel.

## Productos
Anque Hugo Boss güei ye más famosa por sos fragancies, tien tres principales focos de clientela.

* Boss Man pa home:
** Boss: Bottled
** Boss: In Motion
** Boss: In Motion Special Edition
** Boss: Soul
** Boss: Selection
** Hugo: Man
** Hugo: Dark Blue
** Hugo: Energise
** HUGO: XY
** HUGO: Element
* Hugo Boss, Baldessarini para hombres:
** Baldessarini: Classic
** Baldessarini: Del Mar
** Baldessarini: Ambré
* Boss Woman para mujeres:
** Hugo Boss: Woman
** Boss: Woman
** Hugo Boss: Deep Red
** Boss: Intense
** Hugo Boss: Pure purple
** HUGO: XX
** Boss Orange

## Referencies

## Enllaces esternos
* Hugo.com
* Hugoboss.com
* Baldessarini
Gianfranco Ferré

**Gianfranco Ferré**  foi un diseñador italianu.

## Biografía

Ñacíu el 15 d'agostu de 1944 en Legnano, nel norte d'Italia, y fallecíu el 17 de xunu de 2007 en Milán.

En 1969 fina los sos estudios d'arquiteutura, pero aína se mete nel mundu de la moda, llogrando fama en toa Europa. Foi unu de los diseñadores más prestixosos del so país, xunto con Valentino o Giorgio Armani. Recibió munchos premios.

En 2005 Julia Roberts foi la imaxe de la so nueva campaña publicitaria.

## Referencies

## Enllaces esternos

* Gianfranco Ferré - Biografía
Timberland

**Timberland** ye una compañía norteamericana d'accesorios, calzáu y ropa deportiva o de monte na que trabayen unes 5.500 persones en tol mundiu. Cotiza públicamente na bolsa de Nueva York col símbolu *TBL* y algamó unos ingresos de 1.400 millones de dólares en 2008.

La sede de la compañía alcuéntrase n'Estaos Xuníos, 200 Domain Drive, Stratham, New Hampshire (NH) 03885.

## Referencies

## Enllaces esternos
Fendi

**Fendi** ye una firma de moda italiana. Foi fundada en Roma en 1918 por Adele Casagrande como una tienda especializada en productos de piel y cueru. En 1925 Adele cásase con Edoardo Fendi y el negociu camudó de nome.

N'actualidá pertenez al grupu LVMH y vende abrigos, ropa prêt-à-porter, perfumes, gafes, relós y otros complementos. El so direutor creativu ye Karl Lagerfeld

Fendi tenía unes 120 tiendes en tol mundu en 2005.

## Referencies

## Enllaces esternos
* Páxina web oficial 
* Fendi na web Dizionario della moda. (N'italianu)
Etnies

**Etnies** ye una marca norteamericana de zapatilles de Skate y "casual wear" de Lake Forest, California y foi mercada por Sole Technology Inc. Lleva 20 años faciendo zapatilles de skateboarding, pero n'actualidá entamó a facer zapatilles y ropa específica pa snowboard, bmx, motocrós y tamién surf.

Etnies ye la marca más barata de Sole Technology. Otres marques comu éS o Emerica faen namás zapatilles de skate.

## Referencies

## Enllaces esternos
Avenida d'Ordoñu II

L' **Avenida d'Ordoñu II** alcuéntrase na ciudá de Lleón, siendo la so principal arteria comercial.

Esta avenida surxe col desarrollu de l'Ensanche, comu vía de conesión direuta ente'l cascu antiguu llionés y la estación de ferrocarril. Na última década sufrío una intensa remodelación, faciéndola peonil y esto fai que xuba'l preciu de tolos edificios qu'están n'ella.

Nesta avenida alcuéntrase la sede de l'Ayuntamientu de Lleón, asina comu d'otres empreses de gran importancia.

## Referencies

## Enllaces esternos
Bershka

**Bershka** ye una cadena de tiendes de ropa perteneciente al grupu Inditex, propietariu de cadenes como *[[Zara]]*, *[[Massimo Dutti]]* y *[[Pull & Bear]]*, ente otres. A mediaos de 2016 la so sede atopar nel conceyu barcelonés de Tordera.

## Descripción
Creada en 1998 como una marca del grupu Inditex, fundáu pol empresariu español Amancio Ortega, cuenta anguaño con más d'un millar de tiendes en diversos países. La marca, que se creó dirixida escontra la muyer nueva, cuenta tamién con seiciones de moda masculina. A día de güei cunta con 1096 tiendes.

## Discutiniu
Como empresa del Grupu Inditex, la imaxe de la marca foi afeutada poles denuncies pol usu de mano d'obra infantil, en países del tercer mundu o en víes de desarrollu y demás abusos llaborales, como los imputaos a otres marques hermanes, como Zara, na cadena de producción.

## Referencies

## Enllaces esternos

* Sitiu web oficial
Le Coq Sportif

**Le Coq Sportif** (traducíu n'asturianu comu "El Gallu deportivu") ye una empresa francesa que se dedica a la producción de ropa deportiva, como por exemplu zapatos, pantalones y camisetes. Foi fundada en 1882 por Émile Camuset. El nome de la empresa derivase del gallu galu, símbolu nacional de Francia. La multinacional alcuéntrase presente en 11 países y la sede alministrativa allúgase n'Entzheim, Alsacia (Francia).

## Direición y aicionistas actuales
* Robert Louis Dreyfus
* Société d'investissement suisse Airesis (col 70 % del capital)
* Yves Marchand
* Marc-Henri Beausire

*Airesis*, propietaria de *Boards & More*, reagrupó les marques *Mistral, F2, Fanatic* & *North Sails*

El nuevu CEO de « Le Coq Sportif International » ye Marc-Henri Beausire, aicionista del grupu *Airesis*.

## Publicidá

* Fútbol : 
:* Everton (Desde 1/7/2009)
:* Stoke City
:* Sheffield United
:* Wolverhampton Wanderers
:* Carlisle United
:* Hibernian Football Club
:* Nafta Lendava
:* Nagoya Grampus Eight 

* Rugby : 
:* Frédéric Michalak
:* Tahití

* Baloncesto : 
:* Joakim Noah

* Rally : 
:* Sébastien Loeb

* Persones : 
:* Yannick Noah 
:* Amy Winehouse

* Ciclismu : 
:* Quick Step con Tom Boonen

## Referencies

## Enllaces esternos
Entzheim

**Entzheim** ye una llocalidá y comuña francesa asitiada nel departamentu de Baxu Rin, na rexón de Gran Este. Tien una población de  y una densidá de 227 h/km².

Foma parte de la Comunidá urbana d'Estrasburgu a unos 12 km de la ciudá d'Estrasburgu.

Alberga les instalaciones de l'Aeropuertu Internacional d'Estrasburgu.

## Referencies

## Enllaces esternos
Muséu d'Ancles Philippe Cousteau

El **Muséu d'Ancles Philippe Cousteau** ye un muséu al aire llibre allugáu en Salinas, nel conceyu asturianu de Castrillón. Inauguróse'l 30 de setiembre de 1993.

## Descripción
Ta asitiáu na península de La Peñona, nun estremu de la sablera de Salinas, cerca del túnel d'Arnáu. Inclúi una muestra de veles y ancles n'aceru, un bustu de Philippe Cousteau obra de Vicente Menéndez-Santarúa Prendes, un mural y una rosa de los vientos.

Una de les ancles provién del barcu de carga a granel *[[Castillo de Salas]]*, qu'encayó nes roques cerca de Xixón en 1986.

Ta dedicáu a la memoria de Philippe Cousteau, fíu de Jacques-Yves Cousteau fallecíu en 1979 a la edá de 38 años.

## Referencies

## Enllaces esternos
Muséu de los bolos d'Asturies

El** Muséu de los bolos d'Asturies** ye un muséu temáticu dedicáu a los bolos. Allúgase na villa de Panes, capital del conceyu asturianu de Peñamellera Baxa, y foi inauguráu'l 19 d'abril de 2003.

El muséu surdió como una idea de l'Asociación Bolística Pico Peñamellera, y la so construcción tuvo'l sofitu d'esa asociación, del ayuntamientu del conceyu, de la Conseyería de Cultura, Comunicación Social y Turismu del Principáu d'Asturies, del Consorciu pal Desarrollu Rural del Oriente d'Asturies y del programa Leader+ de la Xunión Europea. El so oxetivu cimeru ye caltener la memoria histórica del xuegu de los bolos.

Asítiase na zona vieya de la villa de Panes. L'edificiu del muséu, construyíu especialmente pa ello, fai les veces tamién d'edificiu anexu a la bolera de La Plaza, asitiada al oeste del edificiu. Esti ye d'estilu neomontañés, y tien dos plantes de 120 metros cuadraos construyíos. La d'arriba ta dedicada a la esposición, mentanto que la d'abaxo, amás de sitiu pa esposición, abelluga tamién los vestuarios de la bolera, los baños, la receición y l'almacén del muséu.

## Referencies

## Enllaces esternos
Muséu Etnográficu de la Llechería

El **Muséu Etnográficu de la Llechería** () pertenez a la rede de museos etnográficos d'Asturies.

El muséu allúgase na parroquia asturiana de La Foz de Morcín. Inauguráu nel añu 1993, el muséu ta dedicáu a la lleche, el quesu y la mantega. 

La coleición de pieces del muséu divídese en cuatro seiciones: la ganadería, la lleche, la mantega y el quesu. 

## Referencies

## Enllaces esternos
Muséu de la Minería d'Asturies

El **Muséu de la Minería** (**MUMI**) ye un muséu asitiáu cerca de la llocalidá de L'Entregu, Samartín del Rei Aurelio). Ye'l segundu muséu más visitau d'Asturies.

El complexu recueye la intensa actividá minera que se desarrolló nes Cuenques Mineres asturianes dende'l sieglu XVIII, asina como la historia del carbón, la Revolución Industrial y los avances teunolóxicos nesti campu a lo llargo de los sieglos. Amás de les amplies esposiciones y maquinaria disponible, cuenta con un simulacru de mina soterráneu al que s'entra por una *xaula*, siendo'l mayor atractivu del muséu.

## Referencies

## Enllaces esternos
*Páxina Oficial Muséu de la Minería d'Asturies
Muséu del Oru d'Asturies

El **Muséu del oru d'Asturies** ta asitiáu na llocalidá de Navelgas nel conceyu de Tinéu.

El muséu alcuéntrase ubicáu na Casona Capallexa na llocalidá de Navelgas, llocalidá na que se vien estrayendo oru dende época de los romanos.

## Referencies

## Enllaces esternos
Jean Simmons

**Jean Merilyn Simmons**  foi una actriz británica nomada en dos ocasiones al premiu Óscar. Ente les sos películes destaquen *[[Hamlet (película de 1948)|Hamlet]]* (la versión dirixida por Laurence Olivier), *[[Spartacus (película)|Spartacus]]* de Stanley Kubrick y *Elmer Gantry*.

## Carrera
Nacida nel barriu de la ciudá de Londres de Crouch Hill, dende neña quixo ser actriz y consiguió debutar nel cine na so adolescencia, apaeciendo na película *Give Us the Moon* (1944), de Val Guest y Caryl Brahms. La sonadía qu'algamará nel Reinu Xuníu tampoco tardaría muncho en llegar, yá que la so figura se fizo reconocible gracies a la so intervención na película de David Lean *Great Expectations*, de 1946.

A partir d'esi momentu les sos apaiciones multiplicaránse como en *Caesar and Cleopatra*, 1946, de Gabriel Pascal, *Black Narcissus*, 1947, de Michael Powell y Emeric Pressburger, y sobre too, la so interpretación d*'Ofelia* en *[[Hamlet (película)|Hamlet]]*, 1948, l'adaptación de la obra de William Shakespeare dirixida y protagonizada por Laurence Olivier.

### [[Premios Óscar|Óscars]]

### [[Premios Emmy]]

## Referencies

## Enllaces esternos
Faru de San Esteban

El **Faru de San Esteban** ye un pequeñu faru, asitiáu nel extremu del dique del oeste na entrada del puertu de San Esteban, conceyu de Muros, Asturies, (España), na boca'l ríu Nalón.

L'edificiu ye una torre cilíndrica blanca sobre caseta blanca.

El so algame ye de 14 milles marines.

L'altor focal ye de 20 metros y de 6 metros sobre'l tarrén.

## Referencies

## Enllaces esternos
Aeropuertu d'Estrasburgu

L' **Aeropuertu Internacional d'Estrasburgu-Entzheim** ye un aeropuertu de Francia asitiáu nes coordenaes 48°32'25"N, 7°38'00"E.

Alcuéntrase na comuna d'Entzheim, a unos 12 km del centru d'Estrasburgu.

Tien rutes coles siguientes compañíes y destinos:

## Aereollinies y destinos
* Air France: Nice Côte d'Azur, Paris-Charles de Gaulle, Paris-Orly 

* Alitalia: Milán Malpensa

* Austrian Airlines: Viena Schwechat

* Brit Air: Copenhague, Londres Gatwick, Lyon Saint-Exupéry, Nantes Atlantique, Rennes Saint-Jacques

* Brussels Airlines: Bruxeles

* Iberia - Air Nostrum: Madrid Barajas

* Lufthansa: Munich Franz Josef Strauß

* Olympic Airlines: Atenes Eleftherios Venizelos

* Rexonal:Amsterdam Schipol, Bastia Poretta, Burdeos Merignac, Calvi, Clermont-Ferrand Auvergne, Figari Sud Corse, Lille Lesquin, Marsella Provence, Toulouse

* Royal Air Maroc: Casablanca Mohamed V - Nouasser

* Thomas Cook: Bruxeles 

* Transaero Airlines: Moscú Domodedovo 

* Tunisair: Djerba, Tozeur, Túnez Cartago

* Turkish Airlines: Estambul-Atatürk

## Referencies

## Enllaces esternos

* web de l' ''Aéroport International Strasbourg''
Matías Prats Luque

**Matías Prats Luque**  ye un periodista español, igual que so pa, el míticu Matías Prats Cañete.

Matías ye Llicenciau en Derechu y Periodismu pola Universidá San Pablo CEU. Entamó con so carrera na emisora de radio *La Voz de Madrid*. En 1975 pasó a La 2 de Televisión Española con *[[Redaición Noche]]*, programa presentáu por Joaquín Arozamena.

Comu periodista deportivu tuvo presente n'acontecimientos comu los Xuegos Olímpicos (ocho veces), Mundiales de Fútbol, el Tornéu de Roland Garros, Wimbledon, la Copa Davis y torneos de golf como'l Masters d'Augusta o la Ryder Cup. En 1990 dirixe en TVE *[[Estudio Estadio]]*, onde foi presentador ente 1981 y 1993 y dempués *[[Fútbol de Primera (España)|Fútbol de Primera]]* y *[[Sólo goles]]* (1994). 

En 1991 incorpórase comu presentador a la primera edición del *[[Telediario]]* de Televisión Española. 

La cadena de televisión Antena 3 lu ficha nel añu 1998, pa presentar los informativos (*[[Antena 3 Noticias]]*) de la edición del mediudía, pa pasar darréu a la segunda edición, de la que ta al frente n'actualidá. 

Ente 2006 y 2009 compaxina la presentación de la segunda edición de les noticies cola del Territoriu Champions.

Ye conocíu nel mundo publicitariu por anunciar La Cuenta Naranxa del grupu holandés ING.

El día 28 de xineru de 2008 presento'l so informativu númberu 7.000 en televisión.

## Premios y nomamientos

## Referencies

## Enllaces esternos
Universidá San Pablo CEU

La **Universidá CEU San Pablo** (CEU-USP) ye una universidá española asitiada nel centru de la ciudá de Madrid y nel campus de la urbanización de Montepríncipe, nel términu municipal d'Alcorcón.

Fasta l'añu 1993, tuvo adscrita a la Universidá Complutense de Madrid, teniendo n'actualidá un rexime totalmente privau, a l'amparu de la Llei 8/1993. So titular ye la Fundación Universitaria San Pablo CEU, dependiente de l'Asociación Católica de Propagandistes.

Tres solicitar so reconocimientu ante'l Ministeriu d'Educación y Ciencia y tres l'informe del Conseyu d'Universidaes, foi aprobada por llei publicada el 20 d'abril de 1993. 

Foi inaugurada oficialmente polos Reis d'España el 22 de febreru de 1994.

Sos valores se rixen pol ideariu de la Ilesia Católica y el nomau humanismu cristianu.

Tien convenios con munches Universidaes extranxeres, comu la Universidá de Boston, que dexa a los alumnos completar sos estudios nestes Universidaes a travies d'acuerdos billaterales, o beques Erasmus.

## Historia
La Fundación Universitaria San Pablo CEU, promotora de la Universidá CEU San Pablo (CEU-USP), tien so orixe nel Centru d'Estudios Universitarios (CEU), una institución académica d'enseñanza superior fundada en 1933 pola Asociación Católica de Propagandistes.

## Ver tamién
*Universidá CEU Cardenal Herrera
*Universidá Abad Oliva CEU

## Referencies

## Enllaces esternos
*Web oficial de la CEU-USP
*Web del CEU
Universidá CEU Cardenal Herrera

L' **Universidá CEU Cardenal Herrera** ye una universidá privada española allugada n'Alfara del Patriarca y Montcada]] (provincia de Valencia). Tien otros dos campus en Castellón de la Plana y Elche. 

So creación foi aprobada pola Generalitat Valenciana en 1999 y inauguróse nel añu académicu 2000-2001.

Ye una de les 3 universidaes españoles pertenecientes a la Fundación Universitaria San Pablo CEU, una institución fundada en 1933 pola Asociación Católica de Propagandistes, organismu fechu a so vez en 1908 pol xesuita Padre Ayala.

## Facultá de Ciencies Sociales y Xurídiques
* Alministración y Direición d'Empreses
* Ciencies Polítiques
* Comunicación Audiovisual
* Derechu
* Periodismu
* Publicidá y Rellaciones Públiques 
* ADE + Publicidá (Nueva) 
* ADE + I.T. Informática de Xestión 
* Ciencies Polítiques + Periodismu
* Ciencies Polítiques + Publicidá y RR.PP.
* Com. Audiovisual + Periodismu
* Com. Audiovisual + Publicidá y RR.PP. 
* Derechu + Ciencies Polítiques
* Derechu + ADE
* Derechu + Periodismu
* Derechu + Publicidá y RR.PP.
* Periodismu + Com. Audiovisual
* Periodismu + Publicidá y RR.PP. 
* Publicidá y RR.PP. + Com. Audiovisual
* Publicidá y RR.PP. + Periodismu 
 
## Facultá de Ciencies Esperimentales y de la Salú
* Farmacia
* Odontoloxía
* Veterinaria 
* Enfermería (Valencia) 
* Enfermería (Castellón) 
* Fisioterapia
 
## Escuela Superior d'Enseñances Téuniques
* Arquiteutura
* Inxeniería Informática (2º Ciclo) 
* I. T. Informática de Xestión
* I. T. Diseñu Industrial

## Centru d'Elche
* Alministración y Direición d'Empreses
* Derechu
* Periodismu
* Publicidá y RR.PP. 
* Enfermería 
* Fisioterapia
* Derechu + ADE
* Derechu + Periodismu 
* Publicidá y RR. PP.+ Periodismu

## Ver tamién
* Universidá CEU San Pablo
* Universidá Abad Oliva CEU

## Referencies

## Enllaces esternos
* Web oficial de la CEU-UCH
* Web del CEU
Universidá Abad Oliva CEU

L' **Universidá Abad Oliva CEU** ye una universidá privada allugada en Barcelona, Cataluña. El so nome rinde homenaxe a la memoria de l'Abá Oliva. 

So creación foi aprobada pol Parllamentu de Cataluña en 2003.

Ye una de les 3 universidaes españoles pertenecientes a la Fundación Universitaria San Pablo CEU, una institución fundada en 1933 pola Asociación Católica de Propagandistes, organismu creáu en 1908 pol Padre xesuita Ángel Ayala.

## Ver tamién
*Universidá CEU San Pablo
*Universidá CEU Cardenal Herrera

## Referencies

## Enllaces esternos
*Web oficial de la UAO
Ministeriu d'Educación y Ciencia d'España

El **Ministeriu d'Educación** ye l'órganu de Gobiernu de l'Alministración Xeneral de l'Estáu encargau de l'alministración y conservación de los organismos públicos d'España en materia d'Educación Non Universitaria, Universidaes y de Formación Profesional; asina comu de distribuir los presupuestos xenerales de l'Estáu ente sos organismos.

L'antecesor d'esti Ministeriu ñaz durante la Rexencia de María Cristina d'Habsburgu-Lorena cola creación, mediante Real Decreto de 18 d'abril de 1900, del **Ministeriu d'Instrucción Pública y Belles Artes** cuyu primer titular foi Antonio García Alix.

El ministru actual ye Ángel Gabilondo Pujol, independiente, ex rector de la Universidá Autónoma de Madrid.

## Referencies

## Enllaces esternos
* Sitiu oficial del Ministeriu d'Educación
* Ministros d'Educación
* Consulta de títulos universitarios
Ángel Gabilondo Pujol

**Ángel Gabilondo Pujol**  ye un caderalgu de Universidá español. Dende'l 7 d'abril de 2009 ye ministru d'Educación d'España sustituyendo a Mercedes Cabrera. Fasta entós yera rector de la Universidá Autónoma de Madrid (UAM), miembru del Departamentu de Filosofía de la Facultá de Filosofía y Lletres d'esta universidá y presidente de la Conferencia de Rectores de Universidaes Españoles (CRUE). Ta casau y tien dos fíos.

Ye hermanu del periodista Iñaki Gabilondo.

## Ver tamién
*Universidá Autónoma de Madrid
*Iñaki Gabilondo, hermanu d'Ángel Gabilondo.

## Referencies

## Enllaces esternos
* d'Ángel Gabilondo. 
*Presentación n'Universia.
Facultá de Filosofía y Lletres (UAM)

La **Facultá de Filosofía y Lletres de la Universidá Autónoma de Madrid** que pertenez a la Universidá Autónoma de Madrid ye la facultá onde se cursen los estudios d'antropoloxía, filoloxía, filosofía, xeografía, historia, historia de l'arte, llingüística y traducción ya interpretación.

## Orixe
Cola creación de la Universidá Autónoma gracies al Decretu/Llei 5/1968, ficiéronse les facultades de Ciencies, Ciencies Polítiques, Económiques y Comerciales, Derechu y Medicina xunto a la Facultá de Filosofía y Lletres.

## Referencies

## Enllaces esternos
*Páxina de la Facultá de Filosofía y Lletres de la Universidá Autónoma de Madrid
María Cristina d'Habsburgu-Lorena

**María Cristina d'Habsburgu-Lorena** (o **Austria**), *Maria Christina Désirée Henriette Felicitas Rainiera von Habsburg-Lothringen* (u *Österreich*), , ñacía archiduquesa d'Austria y princesa d'Hungría y Bohemia, foi reina consorte y rexente d'España pol so matrimoniu col rei Alfonsu XII. 

Por vía materna guardaba parentescu coles families reales española y austriaca, puesto que yera tresnieta de Carlos III d'España y bisnieta de Leopoldu II d'Austria.

## Descendencia
Tuvo tres fíos con Alfonsu XII:
* María de les Mercedes (1880–1904), infanta d'España y princesa d'Asturies. 
* María Teresa (1882–1912), infanta d'España.
* Alfonsu XIII (1886–1941), rei d'España.

## Referencies

## Enllaces esternos
La 2

**La 2**, conocía históricamente pol ** UHF**, **La Segunda Cadena** o **Cadena II** y nos 80 comu **TVE-2**, ye la segunda cadena de la televisión estatal d'España de serviciu públicu. La canal entamó sos emisiones el 1 de xineru de 1965 y la programación regular el 15 de payares de 1966.

Destaca por tener una programación más minoritaria y cultural que'l so canal hermanu La 1, y que la mayoría de les cadenes xeneralistes a nivel nacional.

## Referencies

## Enllaces esternos
* La 2 TVE 
* Sitiu web de RTVE
Joaquín Arozamena (periodista)

**Joaquín Arozamena**,  ye un periodista español, que desarrolló la so carrera profesional nel mediu televisivu.

## Trayeutoria
La so carrera profesional entama na radio. Aníciase en Radio Nacional d'España, nel espaciu informativu *España a las ocho*. En prensa escrita collaboró nel *[[Diariu ABC]]*.

Ingresó en Televisión Española en 1975, nos servicios informativos, onde pronto algamó gran popularidá al da-y la direición y presentación del informativu diariu de la segunda cadena *[[Redaición Noche]]*. L'estilu de Arozamena na tresmisión de noticies adoptaba un tonu divulgativu y cercanu, apartáu de los cánones ortodoxos del clásicu *[[Telediario]]*.

A lo llargo de los sos más de venti años d'esperiencia nel mediu, presentó tou tipu de programes, non sólo informativos, sinón tamién divulgativos, d'entrevistes, tertulies y tamién concursos.

En 1986 publicó'l llibru *Yo, tu hijo*, sobre les rellaciones interxeneracionales.

Na actualidá, retiráu del mundu de la comunicación, dedícase a dar conferencies.

En 1981 dióse-y el Premiu TP d'Oru como *Meyor Presentador* y en 1983 el Premiu Víctor de la Serna.

## Programes de TV
* *[[Redaición Noche]]* (1977-1978).
* *[[Al Cierre]]* (1981-1982).
* *[[Telediario]]* (1983-1984).
* *[[Agenda informativa]]* (1986).
* *[[La vida sigue]]* (1988).
* *[[Las doce en punta]]* (1989).
* *[[Domingueros]]* (1989).
* *[[En buena hora]]* (1990-1991).
* *[[Uno más en la familia]]* (1994).
* *[[A las diez en casa]]* (1995).

## Referencies

## Enllaces esternos